27. ΝΟΜΟΘΕΤ. ΔΙΑΤΑΓΜΑ υπ΄αριθ. 101 της 4/11 Αυγ. 1973 (ΦΕΚ Α΄173) Περί συστάσεως Υπηρεσίας Μηχανοργανώσεως και Υπολογιστών παρά τω Υπουργείω Προγραμματισμού και Κυβερνητικής Πολιτικής. Σύστασις ΄Αρθρ.1.-Συνιστάται παρά τω Υπουργείω Προγραμματισμού και Κυβερνητικής Πολιτικής Υπηρεσία Μηχανοργανώσεως και Υπολογιστών (ΥΜΥ), υπαγομένη εις την παρ’αυτώ Γενικήν Διεύθυνσιν Δημοσίας Διοικήσεως. Σκοπός Άρθρ.10.-1.Δια Προεδρικών Δ/των εκδιδομένων προτάσει του Πρωθυπουργού, του Υπουργού Οικονομικών και του αρμοδίου κατά περίπτωσιν Υπουργού, δύναται: α)Να καταργώνται ή να συγχωνεύωνται συνεστημένα παρά Δημοσίαις Υπηρεσίαις Κέντρα Ηλεκτρονικών Υπολογιστών (ΚΗΥ) ή υπηρεσίαι επιτελούσαι όμοιον έργον. β)Να συνιστώνται παρά τη ΥΜΥ ή παρά Δημοσίαις Υπηρεσίαις νέα ΚΗΥ. 2.Δια των αυτών Προεδρικών Δ/των καθορίζονται: α)Τα του προσωπικού των καταργουμένων, συγχωνευωμένων ή συνιστωμένων ΚΗΥ ως και τα της καταργήσεως, μεταφοράς ή συστάσεως νέων οργανικών θέσεων. β)Τα των αρμοδιοτήτων και του υλικού των ως άνω ΚΗΥ. γ)Πάσα ετέρα αναγκαία λεπτομέρεια. 1.Ε.μ.27 Υπουργείο Προεδρίας Κυβερνήσεως Άρθρ.11.-Όπου εν τω παρόντι αναφέρεται ο Πρωθυπουργός, νοείται υπό την ιδιότητα του ως προϊσταμένου του υπουργείου Προγραμματισμού και Κυβερνητικής Πολιτικής. Άρθρ.12.-Επί πενταετίαν από της ενάρξεως της ισχύος του παρόντος δύναται δια Προεδρικών Δ/των, εκδιδομένων προτάσει του Πρωθυπουργού, να ανατίθενται εις την ΥΜΥ και έτεραι συναφείς αρμοδιότητες, πέραν των εν άρθρ. 3 του παρόντος αναφερομένων. Άρθρ.13.-Η ισχύς των διατάξεων του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, πλην της διατάξεως του άρθρ. 9, ήτις θέλει καθορισθή δια Προεδρικού Δ/τος, εκδιδομένου προτάσει του Πρωθυπουργού. Άπασαι αι συσταθείσαι δια του ανωτέρω Ν.Δ.101/1973 θέσεις μετεφέρθησαν εις την Γενικήν Διεύθυνσιν Δημοσίας Διοικήσεως, δια του Π.Δ.328/1974 (κατωτ. αριθ. 31). ΄Αρθρ.2.-1.Σκοπός της ΥΜΥ είναι η εφαρμογή των επιστημονικών και τεχνολογικών μεθόδων εις τον τομέα της αυτομάτου επεξεργασίας στοιχείων δια την παραγωγικήν χρησιμοποίησιν των ηλεκτρονικών υπολογιστών των δημοσίων υπηρεσίων, των οργανισμών τοπικής αυτοδιοικήσεως, των λοιπών νομικών προσώπων δημοσίου δικαίου και των υπό πάντων τούτων, συνιστωμένων κατά τας εκάστοτε κειμένας διατάξεις πάσης νομικής μορφής Κέντρων Ηλεκτρονικών Υπολογιστών (ΚΗΥ) ως και δια την επ’ωφελεία τούτων αξιοποίησιν του οικείου δυναμικού αυτών. Των διατάξεων του προηγουμένου εδαφίου εξαιρούνται αι Υπηρεσίαι των Υπουργείων Εθνικής Αμύνης και Δημοσίας Τάξεως και τα υπό την εποπτείαν αυτών τελούντα νομικά πρόσωπα δημοσίου δικαίου. 2.΄Οπου εν τοις επομένοις άρθροις του παρόντος γίνεται μνεία περί δημοσίων υπηρεσιών νοούνται αι κατά την προηγουμένην παράγραφον υπηρεσίαι, οργανισμοί τοπικής αυτοδιοικήσεως και λοιπά νομικά πρόσωπα. (Αντί για τις σελ.116,803(β)-116,808(β)  Σελ. 116,803(γ) Τεύχος 1-11-2 Σελ.39 Υπουργείο Προεδρίας Κυβερνήσεως 1.Ε.μ.19-27 1.Ε.μ.27 Υπουργείο Προεδρίας Κυβερνήσεως Αρμοδιότητες Άρθρ.3.-Η ΥΜΥ έχει τας ακολούθους αρμοδιότητας: α)Μελετά και εισηγείται τα ληπτέα μέτρα και την μεθοδολογίαν προς ανάπτυξιν, διεύρυνσιν, συστηματοποίησιν και τυποποίησιν της μηχανοργανώσεως και της αυτομάτου επεξεργασίας στοιχείων και παρακολουθεί την εφαρμογήν των εκάστοτε αποφασιζομένων. β)Παρέχει επιστημονικήν και τεχνολογικήν βοήθειαν εις προσωπικόν προς διαπίστωσιν, ανάλυσιν, προγραμματισμόν και επίλυσιν, προβλημάτων δυναμένων να αντιμετωπισθούν δια της αυτομάτου επεξεργασίας στοιχείων. γ)Εισηγείται: 1)Την σύστασιν των απαιτούμενων προς εκπλήρωσιν του εν άρθρ. 2 του παρόντος σκοπού Κέντρων Ηλεκτρονικών Υπολογιστών (ΚΗΥ), ως και την δια λόγους ορθολογικής οργανώσεως, κατάργησιν ή συγχώνευσιν συνεστημένων τοιούτων Κέντρων κατά τα καθοριζόμενα εν άρθρ. 10 του παρόντος. 2)Επί αιτήσεων δημοσίων υπηρεσιών δια την προμήθειαν ή μίσθωσιν υλικών αυτόματου επεξεργασίας στοιχείων, κατά τα καθοριζόμενα εν άρθρ. 9 του παρόντος. 3)Την τυποποίησιν των προδιαγραφών και της διαδικασίας προμηθείας υλικού αυτόματου επεξεργασίας στοιχείων. 4)τον καθορισμόν προτεραιοτήτων δια την εκτέλεσιν προγραμμάτων αυτομάτου επεξεργασίας στοιχείων υπό των ΚΗΥ, αναλόγως των εκάστοτε υφισταμένων αναγκών. 5)την αξιοποίησιν του διαθεσίμου χρόνου των υφισταμένων ηλεκτρονικών υπολογιστών. 6)Αναλόγως των υφισταμένων δυνατοτήτων, την ανάθεσιν της εκτελέσεως προγραμμάτων αυτομάτου επεξεργασίας στοιχείων δημοσίων υπηρεσιών εις εν εκ των υφισταμένων ή συσταθησομένων ΚΗΥ. 7)Κατόπιν μελέτης, την υιοθέτησιν της καταλληλοτέρας οργανωτικής διαρθρώσεως των ΚΗΥ ως και την λήψιν των ενδεικνυομένων μέτρων δια την αποτελεσματικωτέραν λειτουργίαν αυτών και  8)Τα ενδεικνυόμενα μέτρα δια τον συντονισμόν και κατεύθυνσιν των εργασιών των ΚΗΥ και παρακολουθεί την εφαρμογήν των εκάστοτε αποφασιζομένων. δ)Εκτιμά τας εις εξειδικευμένον προσωπικόν αυτομάτου επεξεργασίας στοιχείων ανάγκας των δημοσίων υπηρεσιών και αφ’ ενός μεν εισηγείται τα της καταλλήλου επανδρώσεως τούτων αφ’ ετέρου δε συνεργάζεται μετά των αρμοδίων υπηρεσιών δια την κατά τας εκάστοτε κειμένας διατάξεις κατάρτισιν και εκτέλεσιν των απαιτούμενων προγραμμάτων μετεκπαιδεύσεως, υποδεικνύουσα συγχρόνως τα δια την πρακτικήν εξάσκησιν των μετεκπαιδευομένων χρησιμοποιηθησόμενα ΚΗΥ. Οργάνωσις Άρθρ.4.-Δια Προεδρικών Δ/των, εκδιδομένων προτάσει του Πρωθυπουργού και του Υπουργού  των Οικονομικών και άνευ περιορισμού τινος εκ των διατάξεων του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων» και παντός άλλου συναφούς νόμου καθορίζονται: α)Τα της οργανώσεως, διαρθρώσεως και λειτουργίας της ΥΜΥ ως και τα των αρμοδιοτήτων των επί μέρους υπηρεσιών αυτής. β)Τα των οργανωτικών θέσεων του προσωπικού της ΥΜΥ, τα των προσώπων διορισμού εις αυτάς, τα του αριθμού αυτών κατά κατηγορίας, κλάδους και βαθμούς, ως και τα των θέσεων, αίτινες λόγω της φύσεώς των, δύναται να πληρώνται δι’ υπαλλήλων προσλαμβανομένων επί θητεία ή επί σχέσει ιδιωτικού δικαίου. γ)Τα των κατηγοριών του παρέχοντος επιστημονικής και τεχνικής φύσεως υπηρεσίας προσωπικού της ΥΜΥ δια την προσαύξησιν των αποδοχών αυτού κατά τα πάσης φύσεως επιδόματα των τεχνικών υπαλλήλων του Υπουργείου Δημοσίων Έργων, περιλαμβανομένων και των διατηρηθέντων ως προσωρινών επιδομάτων ως και των άλλως εκάστοτε καθοριζομένων. δ)Τα του παρά τη ΥΜΥ διορισμού των εχόντων ηυξημένα τυπικά  και ουσιαστικά προσόντα εις βαθμόν ανώτερον του εισαγωγικού. ε)Πάσα ετέρα αναγκαία λεπτομέρεια δια την εύρυθμον λειτουργίαν της ΥΜΥ. Προϊστάμενος – Τρόπος Προσλήψεως –  Προσόντα Άρθρ.5.-1.Της ΥΜΥ προΐσταται Αναπληρωτής Γενικός Διευθυντής επί βαθμώ 1ω διοριζόμενος επί τριετεί θητεία δυναμένη να ανανεούται δια Προεδρικού Δ/τος εκδιδομένου προτάσει του Πρωθυπουργού, κατόπιν επιλογής υπό τετραμελούς Επιτροπής, αποτελουμένης εκ του Γενικού Γραμματέως του Υπουργείου Προγραμματισμού και Κυβερνητικής Πολιτικής, ως Προέδρου, εξ ενός Γενικού Διευθυντού του αυτού Υπουργείου οριζομένου υπό του Πρωθυπουργού, εκ του Νομικού Συμβούλου του ιδίου Υπουργείου και εκ του Προϊσταμένου της Υπηρεσίας Επιστημονικής Ερεύνης και Αναπτύξεως του Υπουργείου Πολιτισμού και Επιστημών. 2.Ως τυπικά προσόντα δια την κατάληψιν της υπό της προηγουμένης παραγράφου προβλεπομένης θέσεως ορίζονται πτυχίον ανωτάτης σχολής ημεδαπής ή αλλοδαπής, ειδίκευσις εις θέματα αυτομάτου επεξεργασίας στοιχείων, αποδεικνυομένη εκ προγενεστέρας επιστημονικής ή επαγγελματικής απασχολήσεως, διοικητική ικανότης και αρτία γνώσις μιας των γλωσσών αγγλικής, γαλλικής, γερμανικής ή ιταλικής, προσηκόντως αποδεικνυομένη. Γνωμοδοτικόν Επιστημονικόν Συμβούλιον Άρθρ.6.-1.Συνιστάται παρά τω Υπουργείω Προγραμματισμού και Κυβερνητικής Πολιτικής (Αντί για τη σελ.116,809(β) Σελ. 116,809(γ) Τεύχος ΣΤ 62 – Σελ. 41 Υπουργείο Προεδρίας Κυβερνήσεως 1.Ε.μ.27 Γνωμοδοτικόν Επιστημονικόν Συμβούλιον εξ επιστημόνων ανεγνωρισμένου κύρους, ειδικών επί των ηλεκτρονικών υπολογιστών, προς παροχήν γνωμοδοτήσεων επί θεμάτων αυτομάτου επεξεργασίας στοιχείων. Τα της συγκροτήσεως, συνθέσεως, λειτουργίας και των ειδικοτέρων αρμοδιοτήτων του Συμβουλίου τούτου καθορίζονται δι’ αποφάσεως του Πρωθυπουργού δημοσιευομένης δια της Εφημερίδος της Κυβερνήσεως. 2.Τα των αμοιβών των μελών του κατά την προηγουμένην παράγραφον Συμβουλίου της ΥΜΥ καθορίζονται δια της κοινής αποφάσεως του Πρωθυπουργού και του Υπουργού Οικονομικών δημοσιευομένης δια της Εφημερίδος της Κυβερνήσεως. Συνεργασίαι Άρθρ.7.-Δια κοινών αποφάσεων του Πρωθυπουργού και του αρμοδίου κατά περίπτωσιν Υπουργού δημοσιευομένων δια της Εφημερίδος της Κυβερνήσεως καθορίζονται τα της συνεργασίας της ΥΜΥ μετά των: α)Υπηρεσίας Επιστημονικής Ερεύνης και Αναπτύξεως του Υπουργείου Πολιτισμού και Επιστημών επί θεμάτων τεχνολογικής ερεύνης και εξελίξεως εις τον τομέα της αυτομάτου επεξεργασίας στοιχείων. β)Αρμοδίων δια θέματα ηλεκτρονικών υπολογιστών υπηρεσιών των Υπουργείων Εθνικής Αμύνης και Δημοσίας Τάξεως, ως και των σχετικών προς τα Υπουργεία ταύτα ΚΗΥ. γ)Κέντρων Αυτομάτου Επεξεργασίας Στοιχείων, των επιχειρήσεων κοινής ωφελείας και των υπό του Κράτους εποπτευομένων τραπεζών ή ετέρων φορέων. Πρόσληψις Προσωπικού επί Συμβάσει Ιδιωτικού Δικαίου Ωρισμένου Χρόνου Άρθρ.8.-1.Δια την αντιμετώπισιν κατεπειγούσης ανάγκης αμέσου λειτουργίας της ΥΜΥ, μέχρις εκδόσεως των υπό του άρθρ. 4 του παρόντος προβλεπομένων Προεδρικών Δ/των και πάντως ουχί πέραν της 31 Δεκ. 1975, επιτρέπεται η δι’ αποφάσεως του Πρωθυπουργού και κατόπιν δοκιμασίας επιλογής υπό της κατ’ άρθρ. 5 παρ. 1 Επιτροπής, πρόσληψις προσωπικού επί συμβάσει ιδιωτικού δικαίου, ως ακολούθως: α)6 επιστημονικών συνεργατών, ειδικών επί των ηλεκτρονικών υπολογιστών, πτυχιούχων ανωτάτων σχολών. β)4 αναλυτών, ειδικευμένων εις θέματα ερεύνης, αναλύσεως και προγραμματισμού ηλεκτρονικών υπολογιστών, πτυχιούχων ανωτάτων σχολών. γ)4 προγραμματιστών. δ)Ενός σχεδιαστού ειδικευμένου εις το μηχανογραφικόν σχέδιον και κεκτημένου απολυτηρίου μέσης εκπαιδεύσεως. ε)Μιάς δακτυλογράφου ξένων γλωσσών 2.Τα των ειδικωτέρων προσόντων του κατά  την προηγουμένην παράγραφον προσωπικού,  καθορίζονται δι’ αποφάσεως του Πρωθυπουργού Σελ. 116,810(γ) Τεύχος ΣΤ 62 – Σελ. 42  δημοσιευομένης δια της Εφημερίδος της Κυβερνήσεως. 3.Αι αποδοχαί του κατά την παρ. 1 προσωπικού καθορίζονται βάσει των διατάξεων του Ν.Δ.1198/1972 «περί του τρόπου ρυθμίσεως των όρων αμοιβής και εργασίας, του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ και ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας». Υλικόν Αυτομάτου Επεξεργασίας Στοιχείων Άρθρ.9.-Δια την υπό των δημοσίων υπηρεσιών αγοράν ή μίσθωσιν μηχανικού εξοπλισμού αυτομάτου επεξεργασίας στοιχείων ή του προς τούτο απαραιτήτου υλικού εν γένει ως και δια την ανάθεσιν εις τρίτους συναφούς έργου απαιτείται έγκρισις του Πρωθυπουργού. Δι’ αποφάσεως του Πρωθυπουργού δύναται να καθορίζωνται αι εξαιρούμεναι της εφαρμογής των διατάξεων του παρόντος άρθρου περιπτώσεις. Δια του άρθρου μόνου Π.Δ. 443 της 12/25 Ιουν.1974 (ΦΕΚ Α΄ 174) ετέθησαν εν ισχύι αι διατάξεις του ανωτέρω άρθρ. 9, από της 25 Ιουν.1974. Δια της υπ’ αριθ. ΔΜ39/1-13/1257 της 22/27 Ιαν. 1976 (ΦΕΚ Β΄ 94) αποφ. Υπ. Προεδρ. Κυβερνήσεως, εξηρέθησαν της εφαρμογής των διατάξεων του ανωτέρω άρθρ. 9 τα απαραίτητα αναλώσιμα υλικά δια την λειτουργίαν των Η/Υ, ως τα διάτρητα δελτία, ο μηχανογραφικός χάρτης, αι μαγνητικαί ταινίαι και δίσκοι, αι μελανοταινίαι, αι χαρτοταινίαι κλπ. Με την παρ.2 άρθρ. 19 Νόμ.1400/21-24 Οκτ. 1983 (ΦΕΚ Α΄ 156), ορίστηκε ότι η έγκριση του Υπουργού Προεδρίας της Κυβέρνησης για τα άνω θέματα απαιτείται για όλους τους φορείς του κατά το άρθρ. 1 παρ. 6 Νόμ. 1256/82 δημόσιου τομέα, εκτός από τα Υπουργεία Εθνικής Άμυνας και Δημόσιας Τάξης. Κέντρα – Υπηρεσίαι Ηλεκτρονικών Υπολογιστών 